Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 218/12/8802	Košice I, 20.9.2012
EEČ : 2-63-254-2012

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 430,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia radu premonštrátov .Opátsvo Jasov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX I pod spisovou značkou ORP-923/7-OEK-KE-2012.

        si neoprávnene obstarala platobnú kartu číslo 676241054740119, vystavenú Poštovou bankou a.s. XXXXX pre držiteľa XXXXX, nar. XXXXX, trvale bytom Bukovecká 15, XXXXX a bez jeho vedomia touto kartou uskutočnila celkovo 15 neúspešných neoprávnených výberov, a to: 3 úspešné neoprávnené výbery dňa 05.02.2012 v časoch o 15.14 hod. vo výške   80,-€, o 15.13 hod. vo výške 100,-€ o 15.12 hod. vo výške 150,-€, všetky realizované z bankomatu Poštovej banky a.s. XXXXX, umiestneného v OD Dargov na ul. Štúrovej č. 1, XXXXX, 3 neoprávnene výbery dňa 10.02.2012 v časoch  15.18 hod. vo výške 100,-€, o 15.15 hod. vo výške 120,-€ o 15.16 hod. vo výške 130,- €, všetky realizované z bankomatu ČSOB a.s. XXXXX, umiestneného na ul. Toryská, XXXXX, 3 úspešné neoprávnené výbery dňa 21.02.2012 v časoch o 13.10 hod. vo výške 180,-€, o 13.10 hod. vo výške 200,-€, o 13.11 hod. vo výške 250,-€ z bankomatu Poštovej banky a.s. XXXXX, umiestneného v OD Dargov, na ul. Štúrovej 1, XXXXX a ďalšie 3 úspešné neoprávnené výbery dňa 05.03.2012 v čase o 13.14 hod. vo výške 250,-€ z bankomatu VÚB a.s. XXXXX, umiestneného na ul. Toryskej, XXXXX a v čase o 13.15 hod. vo výške 170,-€, v čase o 13.16 hod. vo výške 50,-€ z bankomatu ČSOB a.s., XXXXX, umiestneného na ul. Toryskej, XXXXX, čím takto svojím konaním spôsobila XXXXX, v celkovej výške 1.780,-€.
·	
Odôvodnenie: 
·	
Uznesením policajného orgánu Okresného riaditeľstva PZ v Košiciach I, odboru kriminálnej polície, sp. zn. ČVS:ORP-923/7-OEK-KE-2012 zo dňa 16.04.2012 bolo začaté trestné stíhanie a uznesením toho istého orgánu zo dňa 30.05.2012 vznesené obvinenie XXXXX pre prečin neoprávneného vyrobenia a používania elektronického platobného prostriedku, elektronických peňazí alebo inej platobnej karty podľa § 219 ods. 1 Trestného zákona, 
·	
·	XXXXX si neoprávnene obstarala platobnú kartu číslo 676241054740119, vystavenú Poštovou bankou a.s. XXXXX pre držiteľa XXXXX, nar. XXXXX, trvale bytom Bukovecká 15, XXXXX a bez jeho vedomia touto kartou uskutočnila 3 neoprávnené výbery z bankomatu Poštovej banky a.s. XXXXX, umiestneného v OD Dargov na ul. Štúrovej č. 1, XXXXX, a to dňa 05.02.2012 v čase o 15.14 hod. v sume 80,-€, v čase o 15.12 hod. v sume 100,-€, v čase o 15.12 hod. v sume 100,-€, v čase o 15.12 hod. v sume 150,-€ ako aj dňa 21.02.2012, kedy v tom istom bankomate uskutočnila ďalšie 3 neoprávnené výbery a to v čase o 13.10 hod. v sume 180,-€, v čase o 13.10 hod. v sume 200,-€ a v čase 13.11 hod. v sume 250,-€, následne dňa 05.03.2012 v čase  13.14:09 hod. uskutočnila neoprávnený výber hotovosti s tou istou bankomatovou kartou, a to z bankomatu VÚB, a.s., umiestneného na ul. Toryskej v sume 250,-€ a následne toho istého dňa uskutočnila 2 neoprávnené výbery z bankomatu ČSOB, umiestneného na ul. Toryskej, XXXXX, kedy v čase o 13.15:46 vybrala hotovosť v sume 170,-€ a v čase o 13.16:47 hod. v sume 50,-€, čím takto XXXXX spôsobila škodu vo výške 1.430,-€.

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Dňa 03.09.2012 peňažnú sumu vo výške 200, obvinená zložila na depozitný účet Krajskej prokuratúry v Košiciach č.ú. 7000194644/8180 určenú vo výške 50 % na peňažnú pomoc obetiam trestnej činnosti a  50 % t.j. 100,-€ pre Neziskovú organizáciu Rádu premoštrátov - opátstvo Jasov č.ú. 292 1842260/1100.

	Táto suma je primeraná závažnosti spáchaného trestného činu.

	Obvinená a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor